da en da da da sv da da da fr da da da da da da da fr da sv en da da en fr de de fr da en da da da da da da da da da es da es da da da en da da da da da da da da da da da da da nb nb en da da da cs da da da da ro da da da da da da en en de es en fr es en da da
Trap Danmark: Lyngby-Taarbæk Kommune udkommer 23. april – Trap Danmark 6. udgave
Redaktionelle metoder, principper og kriterier pr. 12. november 2019
Trap Danmarks bog om Lyngby-Taarbæk Kommune udkommer den 23. april 2019.
Bogen præsenteres samme dag ved et lanceringsarrangement med deltagelse af H.K.H. Kronprinsen.
Få omfattende viden om Lyngby-Taarbæk Kommunes natur, historie, kultur og samfundsforhold. I alt har 153 forskere og eksperter bidraget til denne rigt illustrerede bog med viden om det væsentligste fra Virum til Taarbæk og fra Raadvad til Kongens Lyngby.
Læs om Jægersborg Dyrehave, Sorgenfri Slot, Lyngby Kirke og om de lysende sankthansorme. Bliv klogere på DTU, COWI og Haldor Topsøe og få indblik i Danmarks ældste industrilandskab ved Mølleå. Få viden om Bjørn Wiinblad, Marienborg og meget mere. Trap Danmark har det væsentligste med. Fra det mest almindelige til det mest specielle.
Bogen er baseret på indholdet om Lyngby-Taarbæk Kommune i Trap Danmark 6. udgave, bind 29: Lyngby-Taarbæk, Gentofte, Frederiksberg og er suppleret med et kort over København og omegn, herunder Lyngby-Taarbæk Kommune, i målforholdet 1:75.000 samt et forord af borgmester Sofia Osmani.
Opdag Danmark – med Trap.
Bogens forside. Kan downloades i billedsektionen på www.trap.dk/presse –
Find billedet, klik og download.
Nedenstående billeder og billedtekster stammer fra bogen. Billederne må bruges i forbindelse med omtale af Trap Danmark og med kreditering af fotograf. Download billederne i høj opløsning fra billedsektionen på www.trap.dk/presse. Find billedet, klik og download.
Foto: Nana Reimers/Trap Danmark
Sne kanter Mølleå på en kold vinterdag, hvor grødis langsomt spreder sig ud over vandfladen. Her har åen netop forladt Raadvad og påbegyndt den sidste del af sit løb mod Strandmøllen og udløbet i Øresund. På denne strækning løber åen mellem Jægersborg Hegn og Christian IX’s Hegn i Jægersborg Dyrehave og tegner samtidig grænsen mellem Lyngby-Taarbæk og Rudersdal Kommuner.
Foto: Nana Reimers / Trap  Danmark
Lyngby Kirke fik i senmiddelalderen indbygget hvælv, som blev udsmykket med kalkmalerier af det såkaldte Brarupværksted. Hele hvælvfladen og væggene blev fyldt ud med billeder og ornamentik med bl.a. scener kendt fra Det Gamle og Det Nye Testamente. Midt i billedet ses Eva, der må arbejde, efter at hun er blevet smidt ud af Paradis; th. herfor skaber Gud Eva.
Taarbæk Havn ligger ved Øresundskysten. Havnen blev indviet i 1866 og har siden været en livsnerve for byen. Først som havn for det erhvervsfiskeri, der brødfødte hovedparten af byens borgere, og senere som rekreativt område for lokale og besøgende fra både land og hav.
Hvordan bogen er blevet til
Trap Danmarks redaktion står for at indsamle, redigere og formidle faglig viden om hele Danmark. Indholdet skrives af udvalgte fageksperter og konsolideres af fagkonsulenter. Trap Danmark har desuden et fagligt råd, der sikrer de overordnede redaktionelle retningslinjer. Se mere på www.trap.dk/holdet-bag
Vejledende udsalgspris for Trap Danmark: Lyngby-Taarbæk Kommune er 199,95 kr., og sidetallet er 122. Bogen kan købes hos boghandlere i hele landet og hos internetboghandlere.
Om Trap Danmarks 6. udgave
Danskerne præsenteres i disse år for et formidlingsunivers, som ikke finder sit lige nogen andre steder i verden. Det sker i form af Trap Danmark, der er en omfattende samling af levende fortællinger, dybdegående beskrivelser og leksikale informationer om Danmarks natur, historie og kultur. Det er 6. gang, Trap Danmark udkommer i perioden fra 1856 til i dag.
De trykte udgivelser består af et 34-bindsbogværk på ca. 10.000 sider og af enkeltstående kommunebøger – én for hver kommune.
Kommune for kommune beskriver Trap Danmark de enkelte steders geologi, geografi, biologi, arkæologi, historie, kultur, kunst og arkitektur samt samfunds- og erhvervsliv.
Trap Danmarks kommende digitale univers, der vil gøre det muligt at stå et sted i Danmark og få pålidelige, relevante og velskrevne informationer om det givne sted, udvikles løbende, og de første digitale udgivelser udkommer i slutningen af 2019. Indtil videre findes en lukket betaversion, der kan fremvises hvis det ønskes.
Bag udgivelsen står Trap Danmark A/S med økonomisk støtte fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Augustinus Fonden, Aage og Johanne Louis-Hansens Fond samt G.E.C. Gads Fond. H.K.H.
Kronprinsen er protektor for Trap Danmark.
Læs mere om Trap Danmark på www.trap.dk
Yderligere information kan fås ved henvendelse til
chefredaktør Niels Elers Koch på 2123 0742 eller [email protected]
eller kommunikationsansvarlig Peter Lyth på 4050 1833 eller [email protected]
Trap Danmark i løssalg og abonnement
Alle produkter fra Trap Danmark 6. udgave kan købes enkeltvist gennem din foretrukne boghandler. Både de indbundne bind, kommunebøgerne i paperback og planokortene, du kan indramme og hænge op.
Du kan også abonnere direkte på Trap Danmarks indbundne bogværk på 34 bind og få bindene leveret, når de udkommer.
Tilmeld dig nyhedsbrevet Nyt fra Trap
Ved tilmelding giver jeg samtykke til at modtage nyheder, information om nye udgivelser og tilbud fra Trap Danmark. Nyt fra Trap udsendes ca. en gang om måneden.
Du kan altid framelde dig nyhedsbrevet ved at klikke på AFMELD NYHEDSBREV nederst i alle fremsendte nyhedsbreve eller ved henvendelse til [email protected].
Vognmagergade 10. 1. sal
(+45) 72 17 00 05Tlf: 72 17 00 05
(+45) 25 84 33 27Tlf: 25 84 33 27
(+45) 25 84 33 27Tlf: 25 84 33 27
Dette website bruger cookiesOKLæs mere